钦定古今图书集成/方舆汇编/职方典/第1426卷 > 平乐府祠庙考 府志
## 钦定古今图书集成/方舆汇编/职方典/第1426卷 > 平乐府祠庙考 府志

本府。〈平乐县附郭。〉

“风云雷雨山川坛　” 在南峒骆家桥后山之麓。社稷坛　在北峒龙兴寺右。

厉坛　在北峒白衣庵右。

城隍庙　在府学右

关圣庙　一在凤凰山、一在后街。

灵济庙　即五将庙，在昭谭江上。传者谓五将郁林人。宋宫殿灾，五将救免，不受赏为商。至昭谭遇难，封为神。五姓：金、银、梅、刘、柴。又云：在宋时御寇有功，得庙食兹土。故昭平下有五将滩与堡之名。今客商往来，祷赛辄应。

嘉应庙　祀宋益州转运使周渭。一在望仙塘南山下，一在庆丰仓前，今废。按《通志》，在府城北木梁塘之东，宋时敕封灵济忠祐惠烈王。昭灵庙　在下邳村，姓翟，宋时有武功，封为太尉。

普安庙　在乐山里平西。以收服强人，有武功，姓莫名国麟。宋咸宁间封“昭庆灵应侯。”

二仙庙　祀谭氏二女。一在乐山里诞山，宋时建。一在府城灵济庙西，今废。

天妃庙　，即龙池庙，在骆家桥右。祀龙母之神，祈雨即应。

真武庙　在北城内凤凰山巅。

五显庙　在仙宫岭下

龙王庙　在城西，旧有天一塔，取天下生水以制前山火星，然塔形类火。明知府陈启孙毁塔建庙。

药王庙　在北城外，副使胡朝宾、知府玉延裪重建。

十娘庙　在令公庙崖上，盖江游神也，今重建。七贤祠　在城北，旧为道乡书院，祀宋逐臣邹浩、范祖禹、胡铨三贤。明万历间，知府周祈增祀唐臣韩思彦、韦陟，宋黄葆光、洪兴祖，为“七贤祠。” 三公祠　在城南驼家桥。旧系盐商私建。祠副使陈公应春者，明天启间知县郑圭以副使韩绍、中丞蔡应科同祀。中丞开江韩公、开道陈公，通商，皆大有功于昭州者，更名“三公” ，配《七贤》云。五贤祠　在府学东。宋守王光祖建，以祀梅摰、邹浩、孙直庵、徐正、柴肃。

邹侍郎祠　在府学后。旧在府城西北，祀宋邹浩。浩字志完，学者称为“道乡先生。” 元符中，为右正言，以直谏显，贬新州。崇宁二年，又贬昭州。处昭凡四岁，归没于常州。

张仙祠　前为紫竹庵千手大士像，后为《张仙像》。唐世尧建，今废。

恭城县

风云雷雨山川坛　在县南郊。

社稷坛　“在县南郊。”

厉坛　在县北郊

城隍庙　在县治西

关帝庙　在县西。明万历癸卯年，知县陈朝策建，名“协天祠。”

周王祠　在万寿寺东。春秋祀，期同风云雷雨。

《日王》名渭，字得臣，宋时敕封，至今显应历代有司致祀，俗呼“周五郎。”

冨川县《风云雷雨山》川坛　在南郊。

社稷坛　在西郊

厉坛　在北郊

城隍庙　：在东门内，朔望拜谒。庙止神堂一座。新官莅任，宿斋于报恩寺，殊非仪制。万历三十八年，张侯文燿广创“宿齐所” 三间。

旗纛庙　在城北。春祭用“惊蛰、秋祭用霜降” ，武官行礼。

汉寿亭侯庙　与旗纛庙并。

福神庙　在南郭，甚著《显应》。

真武庙　在北郭外

土神庙　在分司左。相传李靖之子较猎于长标岭，遇一老妪，授以青骢二匹，水二盏，因此上升。其神常显于冨川，故土人立祠祀之，有祷辄应。

太尉庙　在县北秀峰，祀宋钦州知州毛炳。李王庙　在长标岭。

龙母庙　在柳家源。遇旱祈雨辄应，屡验。《贺县》。

山川坛　旧在城外西，嘉靖三十五年，县丞石汝砺改建南门外，旧基尚存。

社稷坛　：在城外北。清明日、七月十五日、十月初一日三祭。

城隍庙　：在西门内。年久倾颓，大门、中殿俱栋折榱崩，神像淋漓。康熙十年，县令何标暨典史张凤裔捐俸修复。另建两庑及后殿。

荔浦县

风云雷雨山川坛　在县西郊外，其制与“社稷坛” 相类。

社稷坛　在县西郊外，其制坛而不屋。

邑厉坛　在县北郊小教场右。

城隍庙　在县城外南滨江，乃旧县地。明天顺五年，县令伍绘创造。卑隘浅陋，不类神祠。万历十二年，始为鼎新改竖。外为山门，门匾“庙额。” 内为中门，由甬道而上为月台。台上为正堂三间，东西两廊各六间，庙貌稍觉尊严。

关王庙　一在城外西关，为旧庙。一在城南儒学侧。宋绍兴间，有曹成犯顺，邑人请于神，顷刻骤雨，水溢两岸，贼遂不得渡江，但闻空中风声鹤唳，如有神助，贼遂遁去。明隆庆壬申，大征朦胧，三峒兵备道金某监军，夜梦神助，遂大捷。班师为立新庙，每岁以五月三十日致祭。

皇清知县孙钱周重建。

莫王庙　在永苏里。按：莫王本永安州人，杜姓，一岁父死，随母嫁荔浦。莫姓者，因姓莫。自幼持斋，遇神授以异术。唐贞观八年正月十六日得道羽化。后显神通，常素衣白马，披发仗剑，行村落中，乡人遂塑像立祠祀焉。时有赴选监生周某，佩王图像达京师，适流贼犯顺，遣将讨弗克。唐太宗亲自督战，见一人素衣白马，披发仗剑，上下阵中，遂大捷。后画图旁求其人，周生负图以献，如所见空中人。太宗赐敕封“南朝助国莫王” ，建庙每岁正月十六日致祭，今仍之。

修仁县

山川坛　在城南城外

社稷坛　在县北城外

厉坛　在县北城外，成化二十年建。

城隍庙　在县左。康熙四年，知县李子实重修。关帝庙　在县西城外，万历十三年建。

皇清康熙五年，知县李子实重修。

莫王庙　“在西城外，成化二十年建。”

尚书庙　：在城外半里。

顺应庙　在苏山上

盘古庙　在古峒后。成化二十年建，今废。按《通志》：在谢村后山。

地松庙　在谢村山内。庙下有龙潭，遇旱祈雨，至潭取水即应。永乐四年建，康熙五年乡民重修。

昭平县

风云雷雨山川坛　：在县境内。

社稷坛　在县北

“邑厉坛　” ：每岁三祭。

城隍庙　䂓模狭隘，岁久倾颓。知县何寿恺莅任行香，惨然于神之怨恫也。捐资兴作，改门东向为南。由大门、二门而进，为正殿三间聿修；庙貌、神像，焕然一新。

三烈祠　在县东岸。三烈者，楚雄令刘时举庶母张氏、郭氏、洎女兄辰秀也。遇贼不辱，同赴水

死周复俊有记

文昌祠　在城西

永安州

风云雷雨、山川坛　在州治南门外一里。社稷坛　在南门外西南隅。

邑厉坛　在州东北二里。

城隍庙　去关帝庙一里，知州邓林尹重建。土地祠　：在州治内，知州邓林尹重建。

文昌庙　在州治西，知州邓林、尹丁亮工重建。关帝庙　在北门之南。